Description: Vælg Safari > Nulstil Safari for at slette den historiske oversigt, bufferen og andre arkiverede data.
Keywords: bevare privatliv og sikkerhed, nulstille Safari, henkastning, henkaste, fjerne, rydde, slette, sletning, fjerne, privatliv, sikkerhed, rydning, fjernelse

Hjem
Register

# Nulstille Safari

Hvis du bruger en fælles eller offentlig computer, er det en god ide at nulstille Safari, så de andre brugere ikke kan se, hvilke websider du har besøgt.

Vigtigt: Når du nulstiller Safari, fjernes alle cookies, arkiverede adgangskoder og arkiverede oplysninger om automatisk udfylding, ikke blot dem, du har arkiveret under den aktuelle session. Cookies arkiveret af andre programmer kan også blive fjernet.

## Du nulstiller på følgende måde:

Vælg Safari > Nulstil Safari.

Fravælg evt. emner, som du ikke vil nulstille:

Slet historie: Sletter de lagrede adresser på websider, som du har set på.

Tøm bufferen: Sletter det midlertidige opbevaringssted på computeren, hvor Safari arkiverer de websider, du har set på. Bufferen er med til at indlæse websider hurtigere.

Ryd vinduet Overførsler: Sletter listen over de arkiver, du har overført fra websteder. Det er kun navnene, der slettes. Selve arkiverne ligger stadig på din disk, indtil du fjerner dem.

Fjern alle cookies: Fjerner cookies, som websteder har lagret på din computer.

Fjern alle symboler fra websteder: Fjerner symboler fra websteder, som er små grafiske elementer, der er med til at identificere websteder på Internet. Du kan se dem i Safaris adresselinje og liste over bogmærker samt andre steder. Disse symboler lagres på din computer.

Fjern arkiverede navne og adgangskoder: Fjerner brugernavne og adgangskode, som Safari husker for dig, når funktionen Auto-udfyld er slået til.

Fjern anden auto-udfyldt formulartekst: Fjerner personlige oplysninger som navn og adresse, der bruges til automatisk at udfylde formularer på websider. Safari husker disse oplysninger for dig, når funktionen Auto-udfyld er slået til.

Ryd Google-søgninger: Sletter Google-søgefeltet med nylige søgninger, som normalt arkiveres på en liste, som du kan se, hvis du klikker på symbolet for forstørrelsesglasset i søgefeltet.

Luk alle Safarivinduer: Hvis du ikke lukker alle Safarivinduer, kan andre bruge knapperne Frem og Tilbage til at se de websider, du har besøgt.

Klik på Nulstil.

Åbne vinduer lukkes, og et nyt vindue åbnes. Det nye vindue har en ny oversigt til knapperne Forrige og Næste og SnapBack-knappen.

### Beslægtede emner

Om cookies