Description: Hvis du vil gøre din yndlingswebside til en widget i Dashboard, skal du klikke på knappen “Åbn i Safari”.
Keywords: Dashboard, oprette widgets, widgets, knappen Åbn i Safari

Hjem
Register

# Oprette en Web Clip-widget

Du kan ændre din yndlingswebside til en Web Clip-widget. Når du klikker på en Web Clip-widget i Dashboard, åbner den webside, du brugte til at oprette den med.

Bemærk: Du kan kun bruge Web Clip-widgets, hvis du har Mac OS X v10.5 Leopard. Du kan få oplysninger om opdatering til Leopard på webstedet om Mac OS X.

Webstedet om Mac OS X

## Du opretter en widget på følgende måde:

Åbn Safari, og gå til den webside, du vil gøre til en widget.

Klik på knappen “Åbn denne side i Dashboard”, som vises her.

Flyt musen rundt for at vælge en del af websiden. Når den ønskede del er fremhævet, skal du klikke med musens knap.

Du kan evt. ændre placering af den fremhævede del ved at trække. Du ændrer størrelse på den, ved at trække de runde håndtag på siderne af feltet.

Når du er færdig med at justere omridset, skal du klikke på Tilføj.

Dashboard vises sammen med webklippet.

Du tilpasser en widget ved at holde musens markør over dens nederste højre hjørne. Når du kan se knappen “i”, skal du klikke på den og bruge disse muligheder til tilpasning:

Kanter: Vælg et kantformat ved at klikke på de små billeder af din widget.

Afspil kun lyd i Dashboard: Hvis din widget er et lydklip, skal du vælge dette afkrydsningsfelt, hvis lyden ikke længere skal afspilles, når du lukker Dashboard.

Rediger: Klik på Rediger for at ændre størrelse på din widget eller ændre placeringen af indholdet. Træk indholdet rundt for at vælge en anden placering, og træk i nederste højre hjørne af webklippet for at ændre størrelse på det.

En Web Clip-widget forbliver i Dashboard, indtil du fjerner den. Hvis du fjerner en Web Clip-widget, kan du kun få den tilbage ved at oprette den igen.

Du kan oprette lige så mange Web Clip-widgets, som du vil.

### Beslægtede emner

Om Dashboard og widgets