Description: Udviklermenuen indeholder værktøjer, som webudviklere kan bruge til oprettelse af websteder til Safari og Mac OS X.
Keywords: udvikleroplysninger

Hjem
Register

# Om Udviklermenuen

Udviklermenuen indeholder værktøjer, som webudviklere kan bruge til oprettelse af websteder til Safari og Mac OS X.

Bemærkl: Hvis Udviklermenuen ikke vises på menulinjen, skal du åbne Indstillinger i Safari, klikke på fanen Avanceret og vælge “Vis Udviklermenu på menulinjen”.

Mulighederne på Udviklermenuen er:

Åbn side med: Sikrer, at du kan åbne den viste webside vha. en anden webbrowser på computeren. Alle webbrowsere på computeren vises på undermenuen.

Brugeragent: Sikrer, at du kan ændre den måde, hvorpå din webbrowser identificeres af webserveren. Brug denne mulighed til at “narre” webserveren til at tro, at du bruger en anden webbrowser end Safari, hvis du vil undersøge, om serveren leverer forskelligt indhold til forskellige webbrowsere.

Vis webinfo: Åbner webinfo. Webinfo viser de ressourcekategoier, der findes på en webside, f.eks. dokumenter, skrifsnitark og instrukser. Det sikrer, at du kan se og søge i sidens kildekode, CSS-oplysninger (Cascading Style Sheet), DOM-træer, visuel DOM-metrik og DOM-egenskaber. Webinfo indeholder også fejlkonsollen og netværkstidslinjen.

Vis fejlkonsol: Åbner webinfos oversigt over HTML- og XML-syntaksfejl og -advarsler. Fejlkonsollen viser også JavaScript-fejlmeddelelser fra console.log, console.error og console.warn.

Vis netværkstidslinje: Åbner webinfos tidslinje fra det tidspunkt, hvor sidens underressourcer blev indlæst. Den er nyttig til undersøgelse af, hvordan du kan forbedre hastigheden på indlæsning af din webside.

Vis redigeringsværktøj til udklip: Åbner et vindue, som du kan bruge til hurtigt at teste små brudstykker af HTML, uden at du behøver åbne en hel webside.

Slå buffere fra: Sikrer, at Safari henter en underressource fra webserveren, hver gang underressourcen åbnes, i stedet for at bruge en kopi fra bufferen.

Slå billeder fra: Sikrer, at Safari kan vise andet indhold der, hvor der skulle have været billeder. Dette er nyttigt til at sikre, at din webside har korrekt alternativt indhold.

Slå skriftsnit fra: Sikrer, at Safari ignorerer alle CSS-skriftsnit (Cascading Style Sheet). Dette er praktisk til undersøgelse af visse typer layoutproblemer på websteder. Hvis der er et sæt skriftsnitark i Avanceret i Indstillinger i Safari, bliver det fortsat brugt.

Slå JavaScript fra: Sikrer, at Safari ignorerer al JavaScript. Dette er praktisk til undersøgelse af visse problemer med, hvordan dele af websteder fungerer, og til at teste et websteds ydevne i webbrowsere, der ikke understøtter JavaScript eller hvor JavaScript ikke er slået fra. Du kan også slå JavaScript fra og til i Sikkerhed i Indstillinger i Safari.

Slå Runaway JavaScript Timer fra: Runaway JavaScript Timer bruges til at afbryde meget langsomme JavaScript-instrukser, så du igen kan få kontrol over Safari. Det kan være praktisk at slå den fra til visse typer af automatiske test.

Slå Site Specific Hacks fra: Nogle versioner af Safari indeholder kode til specielle tilfælde, som sikrer, at visse websider kan fungere normalt, mens Apples ingeniører arbjeder sammen med dig om at finde en bedre langsigtet løsning. Denne mulighed slår denne kode til specielle tilfælde fra, så du kan teste dine langsigtede løsninger.

### Beslægtede emner

Udvikle websteder til Safari