Description: Kehitys-valikko sisältää työkaluja web-kehittäjille, jotka luovat sivustoja Safarille ja Mac OS X:lle.
Keywords: tietoja kehittämisestä

Koti
Hakemisto

# Tietoja Kehitys-valikosta

Kehitys-valikko sisältää työkaluja web-kehittäjille, jotka luovat sivustoja Safarille ja Mac OS X:lle.

Note: Jos Kehitys-valikko ei näy valikkorivillä, avaa Safari-asetukset, osoita Lisävalinnat-välilehteä ja valitse ”Näytä Kehitys-valikko valikkorivillä”.

Kehitys-valikon sisältö:

Avaa sivu kohteella: voit avata nykyisen verkkosivun käyttäen toista tietokoneella olevaa selainta. Kaikki tietokoneella olevat selaimet luetellaan alivalikossa.

Käyttäjäagentti: voit vaihtaa tapaa, jolla selain tunnistautuu verkkopalvelimelle. Tätä valintaa käyttämällä voit ”huijata” verkkopalvelimen luulemaan Safaria toiseksi selaimeksi nähdäksesi, tarjoaako palvelin eri selaimille eri sisältöä.

Näytä verkkoinspektori: avaa verkkoinspektorin. Verkkoinspektori luettelee kaikki verkkosivulta löytyvät resurssikategoriat kuten, dokumentit, tyylisivut ja skriptit. Sen avulla voit katsella ja tutkia sivun lähdekoodia, tyylisivutietoja (CSS), DOM-puita, visuaalisia DOM-määritteitä ja DOM-ominaisuuksia. Verkkoinspektorissa on myös virhekonsoli ja verkon aikajana.

Näytä virhekonsoli: avaa verkkoinspektorin näkymän HTML- ja XML-syntaksin virheistä ja varoituksista. Virhekonsoli näyttää myös console.log- ja console.warn -tiedostojen tulosteet JavaScript-virheistä.

Näytä verkon aikajana: avaa verkkoinspektorin aikajanan, josta selviää milloin sivun aliresurssit avattiin. Tästä toiminnosta on hyötyä silloin, kun tutkit miten verkkosivun latautumista voisi nopeuttaa.

Näytä katkelmaeditori: avaa ikkunan, jossa voit nopeasti testata pieniä HTML-koodipätkiä ilman, että joudut avaamaan koko verkkosivun.

Poista välimuistit käytöstä: pakottaa Safarin noutamaan aliresurssin verkkopalvelimelta joka kerta kun aliresurssia käytetään sen sijaan, että safari käyttäisi välimuistissa olevaa kopiota.

Poista kuvat käytöstä: pakottaa Safarin näyttämään kuvien tilalla alt-sisällön. Tästä toiminnosta on hyötyä silloin, kun haluat tutkia verkkosivusi vaihtoehtoista sisältöä.

Poista tyylit käytöstä: pakottaa Safarin ohittamaan kaikki CSS-tyylisivumääritykset. Tästä toiminnosta on hyötyä silloin, kun haluat tutkia verkkosivullasi esiintyvää asetteluongelmaa. Jos olet asettanut Safarin käyttöön tyylisivun Lisävalinnat-asetuksissa, sen käyttöä jatketaan.

Poista JavaScript käytöstä: pakottaa Safarin ohittamaan kaiken JavaScript-sisällön. Tästä toiminnosta on hyötyä silloin, kun tutkit verkkosivujen osien käyttäytymiseen liittyviä ongelmia ja haluat testata verkkosivun toimintaa selaimella, joka ei tue JavaScriptiä tai jonka JavaScript on poistettu käytöstä. Voit poistaa JavaScriptin käytöstä ja ottaa takaisin käyttöön Safarin Turvallisuus-asetuksissa.

Poista Runaway JavaScript -ajastin käytöstä: voit käyttää Runaway JavaScript -ajastinta keskeyttämään erittäin hitaan JavaScriptin suorituksen, jolloin saat Safarin jälleen hallintaasi. Toiminnon poistaminen käytöstä voi olla hyödyllistä tietyn automaattisen testauksen aikana.

Poista sivustokohtaiset viritelmät käytöstä: jotkin Safarin versiot sisältävät tapauskohtaista koodia, jonka avulla tietyt verkkosivut käyttäytyvät normaalisti sillä aikaa, kun Applen insinöörit työskentelevät kanssasi paremman ja kestävän ratkaisun löytämiseksi. Tämä toiminto poistaa tällaisen tapauskohtaisen koodin käytöstä, jolloin voit testata omia ratkaisujasi.

### Tähän liittyvät aiheet

Verkkosivujen kehittäminen Safaria varten