Description: Jos haluat luoda suosikkiverkkosivustasi Dashboard-widgetin, osoita Avaa Safarissa -painiketta.
Keywords: Dashboard, widgettien luominen, widgetit, Avaa Safarissa -painike

Koti
Hakemisto

# Web Clip -widgetin luominen

Voit luoda suosikkiverkkosivustasi Web Clip -widgetin. Verkkosivu avautuu, kun osoitat Web Clip -widgettiä Dashboardissa.

Huomaa: Web Clip -widgetit ovat käytettävissä vain Mac OS X 10.5 Leopardissa. Tietoja Leopardiin päivittämisestä saat Mac OS X -sivustolta.

Mac OS X -sivusto

## Widgetin luominen:

Avaa Safari ja siirry verkkosivulle, josta haluat luoda widgetin.

Osoita Avaa sivu Dashboardissa -painiketta (katso kuvaa).

Valitse hiirellä osa verkkosivusta. Kun olet korostanut haluamasi alueen, paina hiiripainiketta.

Voit siirtää korostetun osan eri paikkaan vetämällä. Jos haluat muuttaa korostetun osan kokoa, vedä ruudun reunoilla olevista pyöreistä kahvoista.

Kun olet rajannut osan haluamallasi tavalla, osoita Lisää.

Dashboard ja uusi Web Clip -widgetti tulevat näkyviin.

Jos haluat muokata widgettiä, siirrä osoitin sen oikean alakulman päälle. Kun näkyviin tulee i-painike, osoita sitä ja tee seuraavat muokkausasetukset:

Reunat: Valitse widgetin reunustyyli osoittamalla widgetin pieniä kuvia.

Toista ääni vain Dashboardissa: Jos widgetti on äänileike, valitse tämä valintaneliö, mikäli haluat, että sen toisto keskeytetään, kun suljet Dashboardin.

Muokkaa: Jos haluat muuttaa widgetin kokoa tai sen sisällön sijoittelua, osoita Muokkaa. Voit muuttaa widgetin sisällön sijoittelua vetämällä ja widgetin kokoa vetämällä sen oikeasta alakulmasta.

Web Clip -widgetti pysyy Dashboardissa, kunnes poistat sen. Jos poistat Web Clip -widgetin, voit palauttaa sen ainoastaan luomalla sen uudelleen.

Voit luoda niin monta Web Clip -widgettiä kuin haluat.

### Tähän liittyvät aiheet

Tietoja Dashboardista ja widgeteistä