Description: Voit tyhjentää historian, välimuistin ja kaiken muun tallennetun tiedon valitsemalla Safari > Nollaa Safari.
Keywords: yksityisyyden ja turvallisuuden säilyttäminen, Safarin nollaaminen, hylkääminen, hylätä, poistaa, tyhjentää, poistaa, poistaminen, pyyhkiminen, yksityisyys, turvallisuus, tyhjentäminen, poistaminen

Koti
Hakemisto

# Safarin nollaaminen

Jos käytät jaettua tai julkisessa käytössä olevaa tietokonetta, sinun kannattaa ehkä nollata Safari estääksesi muita näkemästä sivuja, joilla olet vieraillut.

Tärkeää: Safarin nollaaminen poistaa kaikki evästeet, tallennetut salasanat ja tallennetut AutoFill-tiedot, ei pelkästään niitä tietoja, jotka on tallennettu nykyisen istunnon aikana. Myös muiden ohjelmien tallentamat evästeet saatetaan poistaa.

## Nollaaminen:

Valitse Safari > Nollaa Safari.

Poista valinta kohdista, joita et halua nollata:

Tyhjennä historia: Poistaa katseltujen verkkosivujen tallennetut osoitteet.

Tyhjennä välimuisti: Tyhjentää tietokoneellasi olevan väliaikaisen sijaintipaikan, johon Safari tallentaa katselemasi verkkosivut. Välimuisti nopeuttaa verkkosivujen avautumista.

Tyhjennä Haut-ikkuna: Tyhjentää verkkosivustoilta haettujen tiedostojen luettelon. Ainoastaan tiedostojen nimet poistetaan. Tiedostot jäävät edelleen tietokoneelle, ellet poista niitä erikseen.

Poista kaikki evästeet: Poistaa evästeet, jotka verkkosivustot ovat tallentaneet tietokoneelle.

Poista kaikki sivustojen symbolit: Poistaa sivustojen verkkosymbolit. Symbolit ovat pieniä kuvia, jotka helpottavat sivustojen tunnistamista internetissä. Ne näkyvät Safarin osoitepalkissa ja kirjanmerkkiluettelossa sekä muissa paikoissa. Symbolit on tallennettu tietokoneelle.

Poista tallennetut nimet ja salasanat: Poistaa käyttäjätunnukset ja salasanat, jotka Safari muistaa puolestasi automaattisesti, kun AutoFill-toiminto on käytössä.

Poista muut automaattisen täytön tekstit: Poistaa henkilökohtaiset tiedot, kuten nimet ja osoitteet, joita Safari käyttää verkkosivuilla olevien lomakkeiden automaattisessa täyttämisessä. Safari muistaa nämä tiedot puolestasi, kun AutoFill-toiminto on käytössä.

Tyhjennä Google-haut: Tyhjentää Google-hakukentän vastikään tehdyt haut. Haut tallennetaan tavallisesti luetteloon, jonka saat näkyviin osoittamalla hakukentän suurennuslasisymbolia.

Sulje kaikki Safari-ikkunat: Jos et sulje kaikkia Safari-ikkunoita, tietokoneen muut käyttäjät saavat Edellinen- ja Seuraava-nuolien avulla näkyviin sivut, joilla olet vieraillut.

Osoita Nollaa.

Avoimet ikkunat sulkeutuvat ja näytölle avautuu uusi ikkuna. Uudessa ikkunassa on uusi historia Edellinen- ja Seuraava-painikkeita ja SnapBack-painiketta varten.

### Tähän liittyvät aiheet

Tietoja evästeistä