NORSK

APPLE INC.

PROGRAMVARELISENSAVTALE FOR SAFARI

Énbrukerlisens

LES DENNE PROGRAMVARELISENSAVTALEN (LISENSEN) NØYE FØR DU BEGYNNER Å BRUKE APPLE-PROGRAMVAREN. VED Å BRUKE APPLE-PROGRAMVAREN, AKSEPTERER DU SAMTIDIG Å VÆRE BUNDET AV BESTEMMELSENE I DENNE LISENSEN. HVIS DU IKKE ER ENIG I BESTEMMELSENE I DENNE LISENSEN, KAN DU IKKE BRUKE PROGRAMVAREN. HVIS DU IKKE ER ENIG I BESTEMMELSENE I DENNE LISENSEN, KAN DU RETURNERE APPLE-PROGRAMVAREN TIL UTSALGSSTEDET OG FÅ REFUNDERT DINE UTLEGG. HVIS DU IKKE ER ENIG, OG HAR ELEKTRONISK TILGANG TIL APPLE-PROGRAMVAREN, KLIKKER DU PÅ «IKKE ENIG»-KNAPPEN. HVIS APPLE-PROGRAMVAREN BLE LEVERT SAMMEN MED MASKINVARE DU HAR KJØPT, MÅ DU RETURNERE HELE MASKINVARE-/PROGRAMVAREPAKKEN FOR Å FÅ REFUNDERT UTLEGGENE.

VIKTIG MERKNAD: Denne programvaren kan brukes til å reprodusere materiale. Den er lisensiert til deg kun for reproduksjon av materiale som ikke er opphavsrettslig beskyttet, materiale som du selv eier rettighetene til eller på annen måte har lovlig tilgang til å reprodusere. Hvis du er usikker på om du har lovlig tilgang til å reprodusere materiale, bør du innhente råd fra en jurist.

1. Generelt. Apple-programvaren og programvare fra andre produsenter, dokumentasjon og fonter som følger med denne lisensavtalen, uavhengig av om materialet er på disk, i ROM, på et annet medium, eller i en annen form (kalles samlet «Apple-programvaren») er lisensiert, ikke solgt, til deg av Apple Inc. («Apple») og må kun brukes i samsvar med vilkårene i denne avtalen. Apple forbeholder seg alle rettigheter som ikke uttrykkelig overføres til deg. Rettighetene i denne lisensavtalen er begrenset til Apples og Apples lisensgiveres rettigheter i Apple-programvaren slik denne lisensieres i denne avtalen, og inkluderer ikke andre patenter eller rettigheter. Du eier mediet som Apple-programvaren leveres på, men Apple og/eller Apples lisensgivere beholder eierskapet til Apple-programvaren. Rettighetene som gis i denne lisensen, inkluderer programvareoppgraderinger som erstatter og/eller kompletterer det opprinnelige programvareproduktet, med mindre en slik oppgradering inneholder en egen lisensavtale.

Alle immaterielle rettigheter og juridiske eierskapsrettigheter i og til innhold som vises, eller som det gis tilgang til gjennom Apple-programvaren, tilhører innholdets respektive eiere. Slikt innhold kan være beskyttet av lover om opphavsrettigheter og eierskap og kan i tillegg være underlagt bruksbetingelser fra tredjeparter som gir tilgang til slik innhold. Denne lisensen gir deg ingen rettigheter til bruk av slikt innhold og garanterer ikke at slikt innhold vil være tilgjengelig for deg i framtiden.

2. Tillatt bruk og restriksjoner.

A. Denne lisensavtalen gir deg tillatelse til å installere og bruke én kopi av Apple-programvaren på én enkelt Apple-merket maskin av gangen. Apple-programvaren kan brukes til å reprodusere materiale i den utstrekning slik bruk er begrenset til reproduksjon av materiale som ikke er opphavsrettslig beskyttet, materiale som du selv eier rettighetene til eller på annen måte har lovlig tilgang til å reprodusere. Lisensavtalen tillater ikke at Apple-programvaren eksisterer på mer enn én datamaskin av gangen og du kan ikke gjøre Apple-programvaren tilgjengelig over et nettverk slik at den kan brukes av flere samtidig. Du kan ta én kopi av Apple-programvaren i maskinlesbar form til bruk kun som sikkerhetskopi. Sikkerhetskopien må inneholde all informasjon om opphavsrettigheter som finnes på originalen.

B. Enkelte komponenter i Apple-programvaren og åpen kildekodeprogrammer fra tredjeparter som følger med programvaren, er gjort tilgjengelig eller kan bli gjort tilgjengelig på Apples websted for åpen kildekode (http://www.opensource.apple.com/) (omtales samlet som «komponenter med åpen kildekode»). Det er tillatt å endre eller erstatte komponenter med åpen kildekode under forutsetning av at: (i) den resulterende endrede Apple-programvaren brukes i stedet for den opprinnelige Apple-programvaren på én enkelt Apple-maskin, og at: (ii) du ellers overholder betingelsene i Lisensavtalen og eventuelle andre lisensavtaler for bruken av komponenter med åpen kildekode. Apple forplikter seg ikke til å oppdatere, vedlikeholde, garantere for, eller levere teknisk support, annen support eller tjenester for den resulterende endrede Apple-programvaren.

Du erkjenner uttrykkelig at hvis feil eller skade på Apple-maskinvaren oppstår av endringer i Apple-programvarens komponenter med åpne kildekoder, vil slike feil eller skader være utelukket fra Apples maskinvaregaranti.

C. Bortsett fra når, og kun i den grad slikt eksplisitt tillates i denne lisensen, i lisensvilkår som gjelder for bruk av åpen kildekode-komponenter, eller i gjeldende lovgivning, har du ikke anledning til å kopiere, dekompilere, dekode, dele opp, modifisere eller skape åndsverk avledet av Apple-programvaren. Du har heller ikke anledning til å integrere Apple-programvaren med programvare du selv har utviklet eller kopilere Apple-programvaren sammen med programvare du selv har utviklet. I tillegg har du heller ikke anledning til å leie ut, lease, viderelisensiere eller på annnen måte redistribuere Apple-programvaren. APPLE-PROGRAMVAREN ER IKKE BEREGNET TIL BRUK INNENFOR DRIFT AVIKJERNEKRAFTVERK, FLYNAVIGASJONS- ELLER -KOMMUNIKASJONSSYSTEMER, LUFTFARTSTRAFIKKSTYRINGSSYSTEMER, LIVSVIKTIG MEDISINSK UTSTYR, ELLER ANNEN BRUK HVOR FEIL I APPLE-PROGRAMVAREN KAN FØRE TIL DØD, SKADE PÅ PERSON ELLER ALVORLIGE FYSISKE SKADER ELLER MILJØØDELEGGELSER.

3. Overføring. Det er ikke tillatt å leie ut, lease, låne bort, redistribuere eller viderelisensiere Apple-programvaren. Forutsatt at det er i overensstemmelse med begrensningene nedenfor, kan du imidlertid overføre, én gang og på permanent basis, alle lisensrettigheter du har til Apple-programvaren (i sin opprinnelige form slik den ble levert av Apple), til en annen part under forutsetning av at: (a) overføringen inkluderer alle deler av Apple-programvaren, inkludert trykt materiell, originale medier og denne lisensavtalen, og (b): at ingen kopier av Apple-programvaren beholdes, helt eller delvis, inkludert kopier som er lagret på en datamaskin eller annen lagringsenhet, og (c): parten som overtar Apple-programvaren leser og godtar betingelsene og vilkårene i denne lisensavtalen. Du kan ikke leie ut, lease, låne bort, redistribuere, viderelisensiere eller overføre Apple-programvare som er endret eller erstattet slik det beskrives i avsnitt 2B over. Alle komponenter i Apple-programvaren tilbys som deler av en helhet og kan ikke skilles ut fra helheten for distribusjon som enkeltstående programmer.

Oppdateringer. Hvis en Apple-programvareoppdatering erstatter fullstendig (full installering) en Apple-programvareversjon som er lisensiert fra før, kan du ikke bruke begge versjonene av Apple-programvaren samtidig, og du kan heller ikke overføre dem hver for seg.

Evaluerings- og NFR-eksemplarer (NFR = Not for Resale) . Apple-programvare merket med NFR eller programvare som du har fått i promoteringsøyemed, kan kun brukes til demonstrasjon, testing og evaluering og kan ikke selges eller overføres til andre. Dette gjelder uavhengig av hva som står andre steder i denne lisensen.

Skoleeksemplarer. Hvis pakken med Apple-programvaren er merket med en etikett som gjør det klart at programvaren er kjøpt til bruk på en skole eller utdanningsinstitusjon, eller hvis du kjøpte Apple-progravaren til en tilbudspris som kun tilbys til utdanningssektoren, må du være en Berettiget sluttbruker innenfor utdanningssektoren (Eligible Educational End User) for å kunne bruke programvaren. Med «Berettiget sluttbruker innenfor utdanningssektoren» menes elever, studenter, undervisnings-, kontor- og administrasjonspersonale som går på og/eller arbeider ved en utdanningsinstitusjon eller ved enheter tilknyttet en utdanningsinstitusjon (f.eks. studenthybler, offentlig og private grunnskoler og videregående skoler).

4. Samtykke til bruk av data. Du samtykker i at Apple og Apples datterselskaper kan samle inn og bruke teknisk informasjon og teknisk relatert informasjon, inkludert, men ikke begrenset til, teknisk informasjon om datamaskinen din, systemet ditt, programmene dine og tilleggsenhetene dine, som innhentes for å gjøre det mulig å tilby deg programvareoppdateringer, produktsupport og mulige andre tjenester relatert til Apple-programvaren, og for å verifisere overholdelse av vilkårene i denne lisensavtalen. Apple kan, så sant den ikke er i en form som kan identifisere deg, bruke denne informasjonen til å forbedre sine produkter eller tilby tjenester eller teknologier til deg.

5. Opphør. Denne avtalen gjelder til den opphører. Dine rettigheter under denne lisensavtalen vil også opphøre automatisk og uten varsel fra Apple hvis du bryter noen som helst av vilkårene i denne avtalen. Når denne avtalen opphører, skal du slutte å bruke Apple-programvaren og ødelegge alle kopier, hele eller i deler, av Apple-programvaren.

6. Begrenset garanti på medier (hvis programvaren leveres på et lagringsmedium). Apple garanterer at de medier som Apple-programvaren er innlest på under normal bruk vil være fri for material- eller produksjonsfeil for en periode på nitti (90) dager fra første sluttbrukers kjøpsdato ifølge kvittering. Den eneste erstatning duetter dette avsnitt har krav på, er at Apple refunderer kjøpesummen (eller, etter valg, leverer på nytt) Apple-programvaren som viser seg å være mangelfull, såfremt denne returneres, sammen med kopi av kvittering, forsvarlig pakket til Apple eller en Apple-autorisert representant. DENNE BEGRENSEDE GARANTI OG ENHVER IMPLISERT GARANTI MED HENSYN TIL MEDIENE, INKLUDERT UNDERFORSTÅTT GARANTI FOR ANVENDELIGHET GENERELT, TILFREDSSTILLENDE KVALITET ELLER FOR ET SPESIELT FORMÅL, ER BEGRENSET TIL EN VARIGHET PÅ NITTI (90) DAGER REGNET FRA KJØPSDATO. ENKELTE STEDER TILLATER IKKE LOVGIVNINGEN TIDSBEGRENSNINGER PÅ IMPLISERTE GARANTIER, OG DET ER MULIG AT OVENSTÅENDE BEGRENSNING IKKE GJELDER DEG. DEN BEGRENSEDE GARANTIEN SOM HER ER BESKREVET, EKSKLUDERER OG GJELDER I STEDET FOR ALLE ANDRE GARANTIER (HVIS SLIKE FINNES) SOM ANSEES SOM OPPRETTET UT FRA OPPLYSNINGER I DOKUMENTSJON ELLER PÅ EMBALLASJE ELLER PÅ ANDRE MÅTER. DENNE BEGRENSEDE GARANTIEN GIR DEG BESTEMTE JURIDISKE RETTIGHETER, OG DU VIL OGSÅ KUNNE HA ANDRE RETTIGHETER SOM KAN VARIERE I HENHOLD TIL GJELDENDE LOVGIVNING.

7. Garantifraskrivelse. DU ERKJENNER OG SAMTYKKER UTTRYKKELIG I AT BRUKEN AV APPLE-PROGRAMVAREN FULLT OG HELT SKJER PÅ DIN EGEN RISIKO OG AT HELE RISIKOEN MED HENSYN TIL TILFREDSSTILLENDE KVALITET, YTELSE OG NØYAKTIGHET LIGGER HOS DEG. BORTSETT FRA DEN BEGRENSEDE GARANTIEN PÅ MEDIER SOM ER BESKREVET OVER, OG TIL DET MAKSIMALE SOM TILLATES AV GJELDENDE LOVGIVNING. LEVERES APPLE-PROGRAMVAREN OG EVENTUELLE TJENESTER SOM UTFØRES ELLER GIS AV APPLE-PROGRAMVAREN (SAMLET «TJENESTER»), SOM DET ER (AS IS) MED ALLE FEIL OG UTEN GARANTI AV NOE SLAG. APPLE OG APPLES LISENSGIVER(E) (I PARAGRAF 7 OG 8 BETEGNES DISSE PARTER SAMLET SOM «APPLE») FRASKRIVER SEG MED DETTE UTTRYKKELIG ETHVERT GARANTIANSVAR FOR APPLE-PROGRAMVAREN OG EVENTUELLE TJENESTER INKLUDERT, MEN IKKE BEGRENSET TIL, UNDERFORSTÅTTE GARANTIER FOR ANVENDELIGHET GENERELT ELLER FOR ET SPESIELT FORMÅL SAMT GARANTIER FOR AT TREDJEPARTS RETTIGHETER IKKE KRENKES. APPLE GARANTERER IKKE AT FUNKSJONENE I ELLER TJENESTER SOM UTFØRES AV ELLER GIS AV APPLE-PROGRAMVAREN, VIL TILFREDSSTILLE DINE KRAV, AT APPLE-PROGRAMVAREN ELLER TJENESTENE VIL VIRKE UTEN AVBRUDD ELLER FEILFRITT, AT APPLE-PROGRAMVAREN ELLER TJENESTENE VIL VÆRE KOMPATIBELT MED PROGRAMVARE FRA TREDJEPARTER ELLER AT FEIL I APPLE-PROGRAMVAREN ELLER TJENESTENE VIL BLI UTBEDRET. INGEN MUNTLIG ELLER SKRIFTLIG INFORMASJON ELLER RÅD SOM GIS AV APPLE ELLER AV EN APPLE-AUTORISERT REPRESENTANT, SKAL SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED APPLE-PROGRAMVAREN ELLER TJENESTENE, MÅ DU (OG IKKE APPLE ELLER EN AV APPLE AUTORISERT REPRESENTANT) PÅTA DEG ALLE KOSTNADER I FORBINDELSE MED ALL NØDVENDIG SERVICE, REPARASJON ELLER KORREKSJON. ENKELTE STEDER TILLATER IKKE LOVGIVNINGEN GARANTIFRASKRIVELSE AV GARANTIER I MEDHOLD AV LOV ELLER BEGRENSNINGER I RETTIGHETER FOR FORBRUKERE, OG DET ER MULIG AT OVENSTÅENDE BEGRENSNING IKKE GJELDER DEG.

Apple-programvaren viser, kobler til og yter webtjenester som er relatert til websteder og informasjon som er lagret på Internett verden over. Fordi Apple ikke har noen kontroll over disse stedene og denne informasjonen, gir Apple ingen garanti for slike steder og slik informasjon, inkludert, men ikke begrenset til: (a) nøyaktigheten, tilgjengeligheten, rekkefølgen, fullstendigheten, gyldigheten eller kvaliteten til slike steder og slik informasjon, eller (b) hvorvidt et Apple-søk fullført ved hjelp av Apple-programvaren kan finne utilsiktet og støtende innhold. Noe innhold på Internett kan være beregnet på voksne, og kan virke støtende for enkelte personer eller brukere under 18 år, og ethvert søkeresultat eller resultatet av å skrive inn en bestemt URL ved hjelp av Apple-programvaren kan automatisk og utilsiktet opprette koblinger eller referanser til støtende materiale. Ved å ta Apple-programvaren i bruk samtykker du i at Apple ikke gir noen garantier i forhold websteder eller informasjon som vises eller gjøres tilgjengelig gjennom Apple-programvaren, eller webtjenester som tilbys gjennom Apple-programvaren i forbindelse med slike websteder eller slik informasjon. Apple, Apples ansatte, partnere og underselskaper skal ikke, direkte eller indirekte, være ansvarlig på noen som helst måte overfor deg eller noen annen person for innholdet du mottar med hjelp av Apple-programvaren, ei heller for unøyaktigheter, feil ved eller mangler i innholdet. Finansiell informasjon som vises av Apple-programvaren, er kun ment som generell informasjon og skal ikke brukes som kilde ved investeringer. Før du utfører en økonomisk transaksjon basert på informasjon fra Apple-programvaren, bør du innhente råd fra en person som er kvalifisert til å gi finansielle råd. Verken Apple eller Apples innholdsleverandører garanterer for at informasjonen fra Apple-programvaren er helt nøyaktig, fullstendig eller oppdatert. Apple-programvaren kan brukes til å utføre automatiske oversettelser. Siden automatiske oversettelser utføres av programvare og ikke involverer menneskelig påvirkning eller kontroll, er det ikke tilrådelig å bruke slike oversettelser som eneste kilde når stor grad av nøyaktighet kreves.

Apple og Apples lisensgivere forbeholder seg retten til å endre, oppheve, fjerne eller deaktivere tilgang til hvilken som helst tjeneste når som helst og uten varsel. Under ingen omstendigheter vil Apple være ansvarlig for følgene av å ha fjernet eller deaktivert tilgang til en slik tjeneste. Apple kan også innføre begrensninger på bruk av eller tilgang til enkelte tjenester, i begge tilfellene uten varsel eller ansvar.

8. Ansvarsbegrensning. I DEN GRAD DET IKKE BEGRENSES AV GJELDENDE LOVGIVNING, ER APPLE IKKE UNDER NOEN OMSTENDIGHET ANSVARLIG FOR SPESIELLE, DIREKTE, INDIREKTE ELLER AVLEDEDE TAP OG SKADER, INKLUDERT, UTEN BEGRENSNING, SKADER SOM FØLGER AV TAP AV OVERSKUDD, TAP AV DATA, AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK ELLER MANGLENDE EVNE TIL Å BRUKE APPLE-PROGRAMVAREN UAVHENGIG AV ANSVARGRUNNLAG, SELV OM APPLE ER BLITT INFORMERT OM MULIGHETENE FOR SLIK SKADE. ENKELTE STEDER TILLATER IKKE LOVGIVNINGEN ANSVARSFRAVIKELSE FOR PERSONLIG SKADE ELLER TILFELDIGE ELLER INDIREKTE SKADER OG DET ER MULIG AT OVENSTÅENDE BEGRENSNING IKKE GJELDER DEG. Ikke i noe tilfelle skal Apples totale ansvar overfor deg for skade, tap og erstatning (enten ansvaret gjøres gjeldende etter kontrakt eller utenfor kontrakt (herunder uaktsomhet) eller på annen måte) overstige 50 US dollar (US $50). Foregående begrensninger skal gjelde selv om ovenstående opprettelse ikke virker etter hensikten.

9. Eksportkontroll. Du må ikke bruke, eksportere eller videreeksportere Apple-programvaren, unntatt i overensstemmelse med gjeldende eksportlovgivning i USA og gjeldende lovgivning i det land Apple programvaren ble anskaffet. I særdeleshet, men uten begrensning, er det ikke tillatt å eksportere eller videreeksportere Apple-programvaren til i) land som er omfattet av USAs embargo, eller ii) personer som er oppført på US Treasury Departments liste over «Specially Designated Nationals» eller US Department of Commerces liste «Denied Person's List» eller «Entity List». Ved å ta i bruk Apple-programvaren, bekrefter du at du ikke er i et av disse landene eller er oppført på noen av de nevnte lister. Du bekrefter også at du ikke skal bruke Apple-programvaren til formål som ikke er tillatt under USAs lovgivning, inkludert, uten begrensning, utvikling, utforming, tilvirkning eller produksjon av atomvåpen, raketter eller kjemiske eller biologiske våpen.

10. US Government-sluttbrukere. Apple-programvaren og tilhørende dokumentasjon er definert som «Commercial items» slik det er definert i 48 C.F.R. § 2.101, og består av «Commercial Computer Software» og «Commercial Computer Software Documentation» slik begrepene brukes i 48 C.F.R. §12.212 eller 48 C.F.R. § 227.7202 avhengig av hva som gjelder. I samsvar med 48 C.F.R. §12.212 eller 48 C.F.R. § 227.7202-1 til og med 48 C.F.R. § 227.7202-4, avhengig av hva som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government sluttbrukere a) kun som Commercial Items og b) kun med de rettigheter som gjelder for alle andre sluttbrukere som er beskrevet her. Upubliserte rettigheter forbeholdes under lovgivningen om opphavsrettigheter for USA.

11. Gjeldende lovgivning og tilsidesettelse av bestemmelser. Denne lisensen skal være underlagt og være i samsvar med lovene i staten California som om avtalen inngås i California mellom innbyggere i California. Denne lisensen skal uttrykkelig ikke være underlagt de Forente Nasjoners konvensjon om kontrakter for salg av varer internasjonalt. Dersom en domstol, med kompetanse til dette, finner at noen av bestemmelsene i denne lisensavtale helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut.

12. Fullstendig avtale. Denne lisensavtalen inneholder alt som er avtalt mellom partene med hensyn til bruk av Apple-programvaren og erstatter samtlige tidligere skriftlige eller muntlige avtaler og enhver annen kommunikasjon mellom partene vedrørende alt som omfattes av avtalen. Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Partene bekrefter herved at de har bedt om at denne lisensen og alle relaterte dokumenter skal utferdiges på engelsk.

13. Anerkjennelse av tredjeparter.

A. Deler av Apple-programvaren benytter eller inkluderer programvare fra tredjeparter og annet opphavsrettslig beskyttet materiale. Anerkjennelser, lisensbetingelser og eventuelle andre garantifraskrivelser for slikt materiale finnes i den elektroniske dokumentasjonen for Apple-programvaren eller kan følge med Apple-programvaren på annen måte. Bruken av slikt materiale er underlagt sine betingelser.

B. Noen programvarebiblioteker og annen programvare fra tredjeparter som følger med Apple-programvaren, er gratisprogramvare som er lisensiert under betingelsene i GNU Library/Lesser General Public License (LGPL) versjon 2 eller 2.1. Under betingelsene i LGPL, kan du få tilsendt et komplett eksemplar av den maskinlesbare kildekoden for slik LPGL-programvare ved skriftlig henvendelse til Apple. Mottakeren betaler for lagringsmediet eksemplaret sendes ut på, samt et ekspedisjons- og forsendelsesgebyr. LGPL-programvaren distribueres i håp om at den skal være til nytte, men UTEN GARANTI AV NOE SLAG. LGPL-programvaren distribueres også uten underforstått garanti for ANVENDELIGHET OG SALGBARHET GENERELT og EGNETHET FOR ET SPESIELT FORMÅL. Et eksemplar av LGPL følger med Apple-programvaren.

EA0437

28.01.08