Description: Sertifikater sikrer kommunikasjon på Internett.
Keywords: opprettholde personvern og sikkerhet, akkreditiv, godkjenning, sertifikat, digitalt sertifikat, sikkerhet

Hjem
Indeks

# Om sertifikater

Et sertifikat er kode som sikrer kommunikasjon. Det er også kjent som et digitalt sertifikat eller sertifikat med offentlig nøkkel.

Sertifikater utgis av pålitelige organisasjoner som VeriSign, Inc. og RSA Security, Inc. Når du går til en sikker webside – for eksempel en nettbank – kontrollerer Safari sertifikatet til webstedet og sammenligner det med kjente, pålitelige sertifikater. Hvis Safari ikke kjenner igjen sertifikatet til webstedet, eller hvis webstedet ikke har et sertifikat, gir Safari beskjed om dette.

Et sikkert websted og Safari samarbeider om å kryptere informasjon du utveksler med webstedet. Nøkkelen som brukes til krypteringen, befinner seg i sikkerhetssertifikatet til webstedet. Ingen kan lese informasjonen når den blir sendt. Dette beskytter påloggingsinformasjonen, kredittkortopplysninger, adresser og andre personlige data.

Hvis du trenger å koble deg til et websted som krever et personlig sertifikat, vil du få tildelt et sertifikat og instruksjoner for hvordan du installerer sertifikatet på nøkkelringen din. Når sertifikatet er installert på nøkkelringen, skal du automatisk ha godkjent tilgang til webstedet.

Hvis du ikke kan koble deg til webstedet, kontakter du administratoren for webstedet.

### Beslektede emner

Navigere på sikre websteder

Slå av sikkerhetsadvarsler