Description: RSS-syötteiden avulla voit selata nopeasti useita eri verkkosivuilta peräisin olevia artikkeleita ja löytää haluamasi tiedot.
Keywords: selaaminen verkossa, RSS

Koti
Hakemisto

# Tietoja RSS-syötteistä

Really Simple Syndication eli RSS on vaihtoehtoinen tapa katsella verkkosivuja. RSS-lyhenteen synonyymina käytetään termejä syöte, uutissyöte, RSS-syöte ja XML-syöte.

Tiheään päivitettävät verkkosivustot, kuten uutissivustot, sisältävät usein RSS-sivuja. RSS-sivulla esitetään uusien ja viimeaikaisten artikkelien otsikot luettelon muodossa. Sivulla näkyy myös rivi tai pari jokaisen artikkelin sisällöstä, jotta siitä on mahdollista saada käsitys. Lisäksi sivulla on linkit täydellisiin artikkeleihin.

Kun siirryt verkkosivustoon, jossa on RSS-sivu, Safari näyttää RSS-symbolin osoitepalkin oikeanpuoleisessa päässä.

Monilla verkkosivustoilla on useampi kuin yksi RSS-syöte. Esimerkiksi sanomalehden verkkosivuilla voi olla omat syötteensä uutis-, urheilu- ja viihdeartikkeleille.

Voit etsiä RSS-sivuja hakemalla verkkosivustoja tai osoittamalla Safarin avoimen kirjan symbolia ja valitsemalla vasemmasta sarakkeesta ”Kaikki RSS-syötteet”.

Voit myös asettaa näytönsäästäjän näyttämään RSS-sivujen sisältöä, kun tietokone on valmiustilassa.

### Tähän liittyvät aiheet

RSS-sivujen merkitseminen kirjanmerkeillä

RSS-sivujen katseleminen

RSS-sivun käyttäminen näytönsäästäjänä