Description: Når du skal beskytte privat informasjon på delte maskiner, velger du Safari > Privat nettlesing.
Keywords: opprettholde personvern og sikkerhet, nullstille Safari, dumping, dumpe, fjerne, navigere, navigering, nettlesing, slette, sletting, tømme, personvern, sikkerhet, tømming, fjerning

Hjem
Indeks

# Privat nettlesing

Når du navigerer på Internett, lagrer Safari informasjon om webstedene du besøker, inkludert innholdet og eventuelle brukernavn, passord og kredittkortnummer du skriver inn. Andre som bruker maskinen din, kan vise denne informasjonen.

Hvis du ikke vil at denne informasjonen skal lagres, kan du bruke privat nettlesing.

## Slik slår du på privat nettlesing:

Velg Safari > Privat nettlesing, og klikk på OK når en bekreftelsesmelding vises. Du kan hoppe over bekreftelsesmeldingen ved å holde nede Tilvalg-tasten når du velger Privat nettlesing.

Når Privat nettlesing er aktivert, skjer følgende:

■

Websider blir ikke lagt til logglisten.

■

Nedlastinger-vinduet tømmes slik listen ikke inneholder navn på noe du har lastet ned. (Hvis du vil kvitte deg med selve objektene du har lastet ned, må du slette dem.)

■

Informasjonen blir ikke arkivert for Autoutfylling, inkludert navn og passord.

■

Søk blir ikke lagt til i lokalmenyen i Google-søkefeltet.

■

Informasjonskapsler slettes.

Hvis du vil slå av Privat nettlesing, velger du det på nytt i menyen og lukker vinduer du har brukt til å vise privat informasjon. Hvis du ikke lukker vinduene, kan andre brukere vise sidene ved å bruke Fram- og Tilbake-knappen.

Hvis du glemte å slå på Privat nettlesing i forkant, velger du Safari > Nullstill Safari.

Privat nettlesing er alltid slått av når du åpner Safari, selv om det var på forrige gang du avsluttet Safari.

### Beslektede emner

Nullstille Safari