Description: Viestintä verkossa on turvallista varmenteiden ansiosta.
Keywords: yksityisyyden ja turvallisuuden säilyttäminen, valtakirja, varmenne, digitaalinen varmenne, turvallisuus

Koti
Hakemisto

# Tietoja varmenteista

Varmenne on koodinpätkä, joka varmistaa verkkoviestinnän turvallisuuden. Siitä käytetään myös nimityksiä ”digitaalinen varmenne” ja ”julkisen avaimen varmenne”.

Varmenteita julkaisevat tunnetut organisaatiot, kuten VeriSign, Inc. tai RSA Data Security, Inc. Kun siirryt suojatulle verkkosivulle, esim. verkkopankkiin, Safari tarkastaa sivuston varmenteen ja vertaa sitä tunnetusti aitoihin varmenteisiin. Jos Safari ei tunnista verkkosivun varmennetta tai sivustolla ei ole varmennetta, Safari ilmoittaa siitä sinulle.

Suojattu verkkosivusto ja Safari salaavat yhdessä tiedot, joita vaihdat sivuston kanssa. Salaukseen käytetty avain sisältyy sivuston turvallisuusvarmenteeseen. Kukaan ei pysty lukemaan lähetettäviä tietoja. Salaus suojaa kirjautumistietoja, luottokorttinumeroita, osoitteita ja muita luottamuksellisia tietoja.

Jos sinun pitää käyttää verkkosivustoa, joka vaatii henkilökohtaista varmennetta, sinulle annetaan varmenne ja ohjeet sen asentamiseksi avainnippuun. Kun varmenne on asennettu avainnippuun, saat autentikoidun pääsyn verkkosivustolle automaattisesti.

Jos et pääse verkkosivustolle, ota yhteyttä sivuston ylläpitäjään.

### Tähän liittyvät aiheet

Suojattujen verkkosivustojen selaaminen

Turvallisuusvaroitusten kytkeminen pois päältä