Description: Hvis du vil sende kommentarer om evt. problemer med brugen af Safari, skal du vælge Safari > Rapporter fejl til Apple.
Keywords: hænge, nedbrud, kommentar, fryse fast, løse problemer, fejlfinding, Problemer med at læse websider

Hjem
Register

# Sende kommentarer om Safari

Hvis der opstår et problem, når du bruger Safari, kan du sende kommentarer til Apple fra Safari. Der kan f.eks. være problemer med, at websider ikke indlæses korrekt, eller at nogle funktioner ikke virker som forventet.

## Du sender kommentarer om Safari på følgende måde:

Vælg Safari > ”Rapporter fejl til Apple”.

Dialogen indeholder adressen på den webside, der er åbnet i det aktive vindue. Denne oplysning kan have stor betydning for løsningen af det problem, du har oplevet.

Skriv en kort beskrivelse af problemet i tekstfeltet. Beskriv så vidt muligt, hvilke handlinger du udførte, da problemet opstod.

Hvis du vil sende et skærmbillede eller kilden til den aktuelle side, skal du klikke på Flere muligheder og vælge, hvad du vil sende. Du kan også vælge en kategori til fejlen.

Når rapporten er klar, skal du klikke på Send.

Safari sender en e-postbesked til Apple med de anførte oplysninger. Hvis du har valgt at sende et skærmbillede, tager Safari et billede af det aktive Safari-vindue og sender det sammen med beskeden. Safari sender ingen personlige oplysninger som f.eks. din e-postadresse i beskeden. Selvom du ikke modtager et svar, sætter Apple stor pris på, at du tager dig tid til at sende en fejlrapport.

Hvis du ofte sender rapporter, kan du vælge Oversigt > Tilpas adresselinje og derefter trække knappen Rapporter fejl til værktøjslinjen.