Description: Med Safari kan du se en RSS-side ad gange eller flere på en gang.
Keywords: navigere på Internet, udforske, XML, RSS

Hjem
Register

# Vise RSS-sider

Du kan vise RSS-sider enkeltvis eller få Safari til at vise flere på en enkelt side. På den måde kan du hurtigt gennemsøge artikler fra flere websteder uden at skulle besøge hvert enkelt websted for sig.

Du viser en enkelt RSS-side ved at klikke på RSS-symbolet i adressefeltet i Safari, når du ser det, eller ved at klikke på et bogmærke til en RSS-side.

## Du ser flere RSS-sider på en gang på følgende måde:

Klik på symbolet for den åbne bog for at se alle dine bogmærker.

Klik på knappen Tilføj (+) nederst i venstre kolonne for at oprette en ny “tom mappe”. Giv mappen et andet navn.

Træk bogmærker til to eller flere RSS-sider til den nye mappe.

I den venstre kolonne skal du klikke på Bogmærkelinje eller Bogmærkemenu.

Træk mappen med RSS-sider til den højre kolonne.

Nu kan du klikke på mappens navn på bogmærkelinjen eller Bogmærkemenuen og vælge Vis alle RSS-artikler.

Når du ser RSS-sider, skal du lægge mærke til mulighederne i højre side af Safarivinduet, som du kan bruge til at søge i og sortere artiklerne. Der findes også et mærke, som bestemmer, hvor mange linjer af artiklerne der vises i RSS-oversigt.

### Beslægtede emner

Om RSS

Oprette bogmærker til RSS-sider