Description: Jos Safarilla on ongelmia osoitekirjasi käytössä, saatat joutua muuttamaan käyttöoikeusasetuksia.
Keywords: kirjanmerkit, vianetsintä, osoitekirja, pulma, ongelma, kotisivu, ongelmien ratkaiseminen, vianetsintä

Koti
Hakemisto

# Jos Safari ei voi käyttää osoitekirjaa

Jos Safarilla on ongelmia osoitekirjasi käytössä, saatat joutua muuttamaan käyttöoikeusasetuksia.

## Käyttöoikeusasetusten muuttaminen:

Avaa kovalevy ja sitten Käyttäjät-kansio ja avaa sitten kotikansio (nimetty omalla nimelläsi).

Valitse Kirjasto-kansio osoittamalla sitä ja avaa Kirjaston tiedot -ikkuna valitsemalla sitten Arkisto > Näytä tiedot.

Laajenna osiota osoittamalla Jako ja oikeudet -kohdan vieressä olevaa nuolta.

Aikaisemmissa Mac OS X -versioissa tämän osion nimi on Omistus ja oikeudet.

Valitse ponnahdusvalikosta käyttäjänimesi vierestä Luku ja kirjoitus. Sinun on ehkä osoitettava lukkosymbolia ja annettava salasanasi.

Aikaisemmissa Mac OS X -versioissa ponnahdusvalikon vieressä lukee Oikeutesi.

Avaa toimintovalikko (hammaspyörä) ja valitse ”Käytä sisältyviin kohteisiin”. Osoita OK, kun valintataulussa kysytään, oletko varma.

Jos sinulla on aikaisempi Mac OS X -versio, osoita Käytä sisältyviin kohteisiin -painiketta.

Estä muut muutokset osoittamalla uudelleen lukkosymbolia.

Safari käyttää osoitekirjaa kahdesta syystä: se tarkistaa, onko osoitekirjassa olevilla henkilöillä omia verkkosivuja, ja täyttää osoitekirjan tietojen pohjalta automaattisesti verkkolomakkeet, jotka edellyttävät osoitteesi, puhelinnumerosi jne. antamista.

### Tähän liittyvät aiheet

Lomakkeiden täyttäminen automaattisesti

Jos kirjanmerkkejä puuttuu

Kirjanmerkkien järjestäminen