Description: Voit selata useita verkkosivuja välilehtikokoelmina valitsemalla Sisältö > Näytä välilehtipalkki ja tee välilehden asetukset.
Keywords: selaaminen verkossa, selaaminen, välilehdet, Safarin muokkaaminen, surffaaminen

Koti
Hakemisto

# Selaaminen välilehdillä

Voit halutessasi selata verkkosivuja välilehdillä alla olevien ohjeiden mukaan. Selaaminen välilehtien avulla kannattaa ottaa käyttöön Välilehdet-asetuksissa.

## Tässä on muutamia vaihtoehtoja välilehtien selaamiseen:

■

Välilehtipalkin tuominen näkyviin, jos se on kätkettynä: Valitse Sisältö > Näytä välilehtipalkki.

Välilehtipalkki on näkyvissä, kun avoinna on useita välilehtiä. Voit kätkeä välilehtipalkin, jos avoinna on vain yksi välilehti.

■

Verkkosivun avaaminen välilehtenä: Paina Komento-näppäintä samalla kun osoitat selaimen Takaisin- tai Eteenpäin-nuolta tai verkkosivulla olevaa linkkiä.

Voit myös avata kirjanmerkkiluettelon välilehtenä Komento-osoittamalla avoin kirja -symbolia.

■

Usean kirjanmerkin avaaminen välilehdillä: Osoita avoin kirja -symbolia, valitse avattavat kirjanmerkit ja paina välilyöntiä.

■

Kirjanmerkkien järjestäminen uudelleen: Vedä kirjanmerkit haluamaasi kohtaan kirjanmerkkipalkissa.

■

Välilehden siirtäminen uuteen ikkunaan: Valitse Ikkuna > Siirrä välilehti uuteen ikkunaan.

Voit myös siirtää välilehden ikkunaan pitämällä hiiren painiketta painettuna välilehdellä samalla kun vedät välilehden työpöydälle tai toiseen Safarin ikkunaan.

■

Usean Safari-ikkunan kerääminen yhdeksi ikkunaksi, jossa on useita välilehtiä: Valitse Ikkuna > Yhdistä kaikki ikkunat.

■

Välilehtien kokoelman lisääminen kirjanmerkiksi: Valitse Kirjanmerkit > Lisää kirjanmerkki näille välilehdille.

Kirjanmerkit sijoitetaan kirjanmerkkipalkin Tallennetut välilehdet -kansioon.

■

Välilehden sulkeminen: Osoita X-painiketta.

Useat välilehtien valinnat ovat valittavissa tilannekohtaisissa valikoissa. Näet välilehden valikon valinnat Ctrl-osoittamalla välilehteä.

### Tähän liittyvät aiheet

Välilehtiselauksen asettaminen

Uusien verkkosivujen avaaminen välilehdille

Safarin oikotiet