Description: Klik på knappen SnapBack i adresse- eller søgefeltet for hurtigt at vende tilbage til en SnapBack-side.
Keywords: navigere på Internet, udforske, udforskning, finde websider, websted, SnapBack, historie

Hjem
Register

# Vende tilbage til SnapBack-siden

Safari markerer visse websteder som SnapBack-sider. Når en side er markeret til SnapBack, kan du hurtigt vende tilbage til den efter at have åbnet andre websider.

Hvis du åbner en side ved at skrive adressen i adressefeltet, eller hvis du besøger en side og vælger Historie > "Marker side til SnapBack", bliver den pågældende side til SnapBack-siden. Knappen SnapBack (orange cirkel med en pil, der peger mod venstre) vises i adressefeltet, så du kan se, at en side er markeret som SnapBack-side.

Når du bruger søgefeltet til at søge på Internet, vises der en SnapBack-knap i søgefeltet, så du nemt kan vende tilbage til dine søgeresultater.

Du vender tilbage til en SnapBack-side ved at klikke på knappen SnapBack.