Description: Brug sikkerhedsindstillingerne i Safari til at indstille børnesikring.
Keywords: indstille Safari, børnesikring

Hjem
Register

# Indstille børnesikring

Hvis du har en administratorkonto på en computer, kan du overvåge, hvilke websteder andre Safari-brugere på computeren kan se. Disse brugere kan kun se websteder, som du har føjet til bogmærkelinjen. De kan ikke skrive webadresser i adressefeltet, bruge Google-søgefeltet eller ændre nogen af bogmærkerne.

## Du vælger godkendte websteder til en bruger på følgende måde:

Log ind som brugeren, og åbn Safari.

Vælg Safari > Indstillinger, klik på Sikkerhed og fravælg "Slå børnesikring til".

Skriv en administrators navn og adgangskode, når du bliver bedt om det.

Tilføj bogmærker på bogmærkelinjen for de websteder, som brugeren skal have adgang til. Fjern alle andre bogmærker fra bogmærkelinjen.

Når du er færdig, skal du vælge Safari > Indstillinger, klikke på Sikkerhed og derefter vælge “Slå børnesikring til”.

Når du føjer en side til bogmærkelinjen, kan brugeren besøge alle sider på det sted. Hvis du f.eks. tilføjer et bogmærke for http://www.apple.com/dk/index.html, kan brugeren se alle sider på apple.com, ikke kun index.html.

Mens du stadig er logget ind som brugeren, kan du prøve at få adgang til de sider, du vil have, at brugeren skal kunne besøge, så du kan forsikre dig om, at brugeren stadig kan se dem. Nogle websteder viser f.eks. ikke indholdet, men overfører dig automatisk til en anden side på et andet sted. For at denne overførsel skal kunne fungere korrekt, skal begge steder (det originale websted samt det sted, du overføres til) vises på bogmærkelinjen .

Børnesikring forhindrer ikke en bruger i at se websteder i andre browsere. Hvis du vil forhindre, at en bruger kan anvende andre webbrowsere, kan du bruge vinduet Konti i Systemindstillinger til at indstille børnesikring for Finder & system, så du kan vælge, hvilke programmer brugeren kan åbne.

### Åbn

Konti