Description: Hvis du vil slette loggen, bufferen og andre arkiverte data, velger du Safari > Nullstill Safari.
Keywords: opprettholde personvern og sikkerhet, nullstille Safari, dumping, dumpe, fjerne, tømme, slette, personvern, sikkerhet, tømming, fjerning

Hjem
Indeks

# Nullstille Safari

Hvis du bruker en delt maskin eller en maskin flere har tilgang til, vil du kanskje nullstille Safari slik at andre ikke kan se hvilke websteder du har besøkt.

Viktig: Når du nullstiller Safari fjernes alle informasjonskapsler og arkiverte passord og all arkivert Autofyll-informasjon, ikke bare det som er arkivert etter at du åpnet Safari. Informasjonskapsler som er arkivert av andre programmer, kan også bli fjernet.

## Slik nullstiller du:

Velg Safari > Nullstill Safari.

Fjern markeringen for objekter du ikke vil nullstille:

Slett logg: Sletter de arkiverte adressene til websider du har vist.

Tøm bufferen: Tømmer området der Safari midlertidig arkiverer websider du har vist. Bufferen gjør det raskere å laste inn websider.

Tøm Nedlastinger-vinduet: Tømmer listen med filer du har lastet ned fra websteder. Det er bare navnene som fjernes. Filene blir værende på disken til du fjerner dem.

Fjern alle informasjonskapsler: Fjerner informasjonskapsler som websteder har arkivert på maskinen.

Fjern alle webstedsymboler: Fjerner webstedsymboler, som er små bilder som identifiserer websteder på Internett. De vises i adresselinjen, bokmerkelisten og andre steder i Safari. Disse symbolene er arkivert på datamaskinen.

Fjern arkiverte navn og passord: Fjerner brukernavn og passord som Safari husker for deg når Autofyll-funksjonen er slått på.

Fjern annen skjematekst i Autofyll: Fjerner personlig informasjon, for eksempel navn og adresse, som brukes til automatisk utfylling av skjemaer på websider. Safari husker denne informasjonen for deg når Autofyll-funksjonen er på.

Fjern Google-søk: Tømmer Google-søkefeltet for nylige søk, som vanligvis arkiveres i en liste som vises hvis du klikker på forstørrelsesglasset i søkefeltet.

Lukk alle Safari-vinduer: Hvis du ikke lukker alle Safari-vinduer, kan andre bruke Fram- og Tilbake-pilen til å vise websidene du har besøkt.

Klikk på Nullstill.

Åpne vinduer lukkes, og et nytt vindu åpnes. Det nye vinduet har en ny logg for Tilbake- og Fram-knappen og SnapBack-knappen.

### Beslektede emner

Om informasjonskapsler