Description: Hvis du har problemer med at bruge en mus, kan du slå fuld tastaturadgang til.
Keywords: adgang, tastatur, tilgængelighed, Universel, genveje, fuld

Hjem
Register

# Genveje til fuld tastaturadgang

Fuld tastaturadgang er en hjælp for dem, der har svært ved at bruge en mus. Safari understøtter de almindelige genveje til fuld tastaturadgang til knapper og menuer. Du kan også bruge tastaturet til at fremhæve henvisninger på websider.

Når fuld tastaturadgang er slået til, bruger Safari de normale genvejstaster til at få adgang til menuer og vinduer plus de ekstra genveje, der vises i tabellen nedenfor.

| Tast på tastaturet | Handling |
--- | --- | --- | ---
| Tabulatortast | Fremhæver knapper og tekstfelter i adresselinjen, bogmærker og bogmærkesamlinger på bogmærkelinjen samt bogmærkebiblioteket og faner i fanelinjen. Du kan også fremhæve henvisninger og knapper på websider. Du slår denne funktion til ved at vælge Safari > Indstillinger, klikke på Avanceret og derefter vælge "Tryk på Tab for at fremhæve hvert emne på en webside". |
| Tasterne pil op og pil ned | Åbner menuer til bogmærkesamlinger på bogmærkelinjen og knapperne Frem og Tilbage på adresselinjen. Du kan også bruge piletasterne til at fremhæve emner i disse menuer. |
| Alternativ-Tab | Hvis du har valgt at fremhæve henvisninger med Tabulatortasten, kan du trykke på Alternativ-Tabulator for at vælge emner, der ikke er henvisninger. Det kan være nyttigt, hvis en side indeholder mange henvisninger. |
| Mellemrumstast | Vælger en fremhævet knap. |
| Returtast | Åbner en fremhævet henvisning. |

Brug Universel adgang og Tastatur & mus til at slå funktioner til tilgængelighed til. Du slår fuld tastaturadgang til ved at åbne vinduet Tastaturgenveje i Tastatur & mus og vælge afkrydsningsfeltet "Navigation med tastatur" på rullelisten.

### Åbn

Universel adgang

Tastatur & mus