Description: Voit halutessasi lähettää palautetta Safarissa havaitsemistasi ongelmista valitsemalla Safari > Raportoi bugeja Applelle.
Keywords: jumiutua, kaatua, palaute, jähmettyä, ongelmien ratkaiseminen, vianetsintä, ongelmia verkkosivujen lukemisessa

Koti
Hakemisto

# Palautteen antaminen Safarista

Jos havaitset ongelmia Safaria käyttäessäsi, voit lähettää Applelle palautetta. Ongelmat saattavat koskea verkkosivuja, jotka eivät lataudu kunnolla, tai ominaisuuksia, jotka eivät toimi toivotulla tavalla.

## Palautteen lähettäminen Safarista:

Valitse Safari > Raportoi bugeja Applelle.

Valintataulussa on aktiivisessa ikkunassa avoinna olevan verkkosivun osoite. Tästä tiedosta saattaa olla hyötyä havaittua ongelmaa arvioitaessa.

Kirjoita tekstikenttään lyhyt kuvaus ongelmasta. Jos mahdollista, kerro, mitä olit tekemässä, kun havaitsit ongelman.

Voit halutessasi lähettää näyttökuvan tai nykyisen sivun valitsemalla ensin Lisävalinnat ja sitten lähetettävät kohteet. Voit myös valita ongelmaa vastaavan kategorian.

Kun raporttisi on valmis, osoita Lähetä.

Safari lähettää Applelle sähköpostiviestin, joka sisältää antamasi tiedot. Jos olet valinnut näyttökuvan lähettämisen, Safari ottaa näyttökuvan aktiivisesta Safarin ikkunasta ja lähettää sen eteenpäin viestin mukana. Safari ei lisää viestiin henkilökohtaisia tietoja, kuten sähköpostiosoitetta. Jos haluat vastauksen, Apple arvostaa laajan raportin lähettämiseen käyttämääsi aikaa.

Jos lähetät raportteja usein, voit valita Sisältö > Muokkaa osoitepalkkia ja vetää Raportoi bugi -painikkeen työkalupalkkiin.